Diari Oficial de la Generalitat Valenciana


Sumari del DOGV 6428, del 30-12-2010 (2010/14274)

ORDRE 17/2010, de 23 de desembre, del conseller de Governació, de convocatòria de concessió d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2011 i s'aproven les bases reguladores de la convocatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6428

Data del DOGV
:   30-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14791


Data del document
:   23-12-2010

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 17/2010, de 23 de desembre, del conseller de Governació, de convocatòria de concessió d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2011 i s'aproven les bases reguladores de la convocatòria. [2010/14273]
L'article 39.b de la Llei Orgànica 2/1986, de 13 de març, de Forces i Cossos de Seguretat, reconeix a les comunitats autònomes, dins de les seues funcions de coordinació, la d'establir o propiciar l'homogeneïtzació dels diferents cossos de policia local en matèria de mitjans tècnics per a augmentar-ne l'eficàcia i col·laboració.
La Llei de la Generalitat Valenciana 6/1999, de 19 d'abril, de Coordinació de Policies locals de la Comunitat Valenciana, en l'article 8.1.c, estableix com una de les funcions del Govern Valencià en matèria de coordinació la regulació de sistemes d'homogeneïtzació i homologació d'equips i mitjans tècnics d'actuació, defensa, automoció, comunicacions i la resta de recursos materials així com en matèria d'estadística i administració.
El marc de la Llei 6/1999 de 19 d'abril, en desplegament de les competències estatutàries sobre coordinació de les policies locals, pretén un model concret de la policia local per a la Comunitat Valenciana. Per al desplegament d'aquest model la Direcció General de Seguretat i Protecció Ciutadana de la Conselleria de Governació, ha traçat unes directrius que permeten definir un model modern, professional, homogeni i eficaç, pròxim al ciutadà i a les seues necessitats reals; preparat per a poder realitzar un servici públic de seguretat amb plena eficàcia i garantia que els ciutadans de la nostra Comunitat es mereixen i demanden.
Entre aquestes directrius, es troben les normes que estableixen uns criteris homogenis en mitjans tècnics d'actuació, defensa, automoció, comunicacions i la resta de recursos dels cossos de la policia local, dictant regles jurídiques que vinculen a tots els ajuntaments i, per tant, els seus cossos de policia local.
En compliment d'aquestes regles, els ajuntaments, a través dels seus diferents cossos de la policia local, han fet un inestimable esforç en recursos humans i econòmics per a poder adaptar-se a les normes d'homogeneïtzació que estableix la legislació autonòmica. Aquest esforç s'aguditza d'una manera més preocupant en aquells municipis d'escassa població i, per tant, d'escassos recursos econòmics, que quan han d'adaptar-se a les obligacions previstes en l'àmbit reglamentari, han de crear places de policia i, per descomptat, costejar-ne el manteniment; tot això a càrrec dels pressupostos generals de la corporació.
A fi d'ajudar i fomentar la utilització dels criteris uniformes i homogenis en els mitjans necessaris per a les funcions d'una policia de seguretat moderna, equipada i professional, la Conselleria de Governació en els pressupostos generals de la Generalitat Valenciana per a l'exercici 2011, ha dotat una partida econòmica, per a donar resposta a la demanda d'ajuda dels municipis de la Comunitat Valenciana.
En virtut d'això, fent ús de les competències en matèria de Seguretat i Protecció Ciutadana assignades pel Decret 19/2009, de 3 de novembre, del president de la Generalitat, a la Conselleria de Governació, competències desplegades pel Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació (modificat pel Decret 115/2010, de 27 d'agost de 2010), i d'acord amb el que estableix l'article 35 de la Llei 5/1983, de 30 de desembre, del Consell i en els art. 47 i 47 bis del text refós de la Llei de la Hisenda Pública de la Generalitat Valenciana, aprovat per Decret Legislatiu, de 26 de juny de 1991, del Govern de la Generalitat Valenciana,
ORDENE
Primer
L'objecte de la present ordre és convocar la concessió d'ajudes públiques, en règim de concurrència competitiva, d'entrega de mitjans tècnics consistents en motos tipus escúter, per al servici dels cossos de la policia local de la Comunitat Valenciana.
Segon
La present ajuda es finançarà a càrrec de l'aplicació pressupostària, 22.02.01. 222.10. VII codi de subvenció T 7263000, dels pressupostos de la Generalitat, per a l'exercici 2011, per una quantia màxima de cent huitanta-dos mil euros (182.000) ?.
De conformitat amb el que preveu l'article 2.3 de l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de les ajudes previstes en la present convocatòria quedarà condicionada a l'existència de crèdit adequat i suficient en els pressupostos de la Generalitat per a l'exercici 2011.
Tercer
Tots els actes dictats s'entendran condicionats que, en dictar la resolució d'adjudicació definitiva de l'ajuda, subsistisquen les mateixes circumstàncies de fet i de dret existents en el moment en què van ser produïts els actes adés esmentats.
Quart
Aprovar les bases per les quals es regula la present convocatòria d'ajudes, que figuren com a annex de la present ordre.
Cinquè
Les subvencions a concedir per la present convocatòria no precisen notificació a la Comissió Europea, per no reunir els requisits recollits en l'article 107.1 del Tractat de Funcionament de la Unió Europea, ja que les subvencions esmentades s'atorguen a ajuntaments per a l'homogeneïtzació dels equips i mitjans tècnics d'automoció dels cossos de la policia local de la Comunitat Valenciana, i les accions subvencionades no suposen cap avantatge econòmic, ni desplegament d'activitat econòmica en el mercat relacionada amb l'oferta de béns o servicis. Per tant, amb la percepció de les esmentades ajudes no hi ha possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.
DISPOSICIONS FINALS
Primera
La present ordre entrarà en vigor l'endemà de la publicació en el Diari Oficial de la Comunitat Valenciana.
Segona
Contra la present resolució, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, i podrà efectuar-se'n requeriment previ davant l'òrgan competent en el termini de dos mesos comptats des de la publicació, tot això de conformitat amb el que estableixen els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que s'hi considere oportuna.
València, 23 de desembre de 2010
El conseller de Governació,
SERAFÍN CASTELLANO GÓMEZ
ANNEX I
Bases per les quals es regula la convocatòria d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2011
Primera. Objecte
És objecte de la present ordre convocar la concessió d'ajudes públiques, en règim de concurrència competitiva, d'entrega de mitjans tècnics consistents en motos tipus escúter, per al servici dels cossos de la policia local de la Comunitat Valenciana
Segona. Beneficiaris.
Podran sol·licitar aquestes ajudes, únicament, els ajuntaments de la Comunitat Valenciana, la població dels quals es trobe compresa entre els 10.000 i 20.000 habitants, d'acord amb les xifres oficials resultants de l'última revisió del padró municipal, declarades oficials pel Reial Decret 1.918/2009 (publicat al BOE núm. 309, de 24 de desembre de 2009).
Els beneficiaris de les ajudes hauran de reunir els requisits establits en l'article 13 de la Llei 38/2003, de 17 de novembre, General de Subvencions.
Tercera. Actuacions subvencionables
Les ajudes, que tenen la naturalesa jurídica de subvencions, aniran dirigides a l'entrega d'una moto escúter als ajuntaments beneficiaris. El nombre total de vehicles que s'entregaran, en concepte d'ajudes en espècie per la Conselleria de Governació, seran adquirits mitjançant expedient de contractació pública.
La Conselleria de Governació es farà càrrec del pagament directe a l'empresa adjudicatària del concurs de l'import a què ascendisca l'adquisició dels vehicles objecte de la subvenció. Les motos, tipus escúter, aniran convenientment uniformades segons la normativa vigent.
En aquest import la Conselleria de Governació no inclourà les despeses derivades de la matriculació i assegurances obligatòries, i qualssevol altres de derivades a partir de la data i posada a la seua disposició, que aniran a càrrec de l'ajuntament beneficiari.
Cas que el nombre de sol·licituds admeses per a la concessió de l'ajuda siga superior al nombre de vehicles adquirits amb els crèdits disponibles, la seua entrega es realitzarà per rigorós ordre de data d'entrada i hora en Registre oficial de la sol·licitud de la subvenció.
Les actuacions que se subvencionen mitjançant la present convocatòria d'ajudes tindran la consideració de despeses d'inversió.
Quarta. Forma de fer efectiva l'ajuda a cada beneficiari
L'ajuda, es farà efectiva a cada beneficiari mitjançant l'entrega dels vehicles adquirits enumerats en la base tercera de la present ordre.
Si algun Ajuntament renunciara a l'acceptació de l'entrega, el vehicle s'adjudicarà al següent de la llista de sol·licitud que haguera quedat sense l'adjudicació. Si no hi haguera cap ajuntament en aquesta situació, no obstant el que disposa la base tercera, podran destinar-se els vehicles sobrants a favor dels municipis sol·licitants, atenent per al repartiment al criteri de major població, d'acord amb les xifres oficials resultants de l'última revisió del padró municipal, publicades l'últim dia de la data de presentació d'instàncies. Aquest mateix criteri s'aplicarà en el cas que les sol·licituds presentades no aconseguiren l'import total de la subvenció.
Tota alteració de les condicions tingudes en compte per a la concessió de l'ajuda podrà modificar la resolució de la concessió.
Cinquena. Procediment
1. Iniciació.
La sol·licitud de subvencions, acompanyada de la documentació requerida, es formularà en model oficial que figura com a annex II d'aquesta ordre, i anirà dirigida a la Direcció General de Seguretat i Protecció Ciutadana, c/ Historiador Chabás, núm. 2 de València.
La sol·licitud podrà presentar-se en el Registre de la Conselleria de Governació siti al carrer de l'Historiador Chabás, número 2 de València, en el de la Direcció Territorial de Governació a Alacant (Rambla Méndez Núñez núm. 41, 03293) i en el de la Direcció Territorial de Governació a Castelló (c/ Major núm. 78, 12556), així com en qualsevol dels llocs a què es refereix l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de servicis públics interactius de la Generalitat accessibles a través de se seleccionarà el servici corresponent. Per a poder accedir a aquest sistema telemàtic, el sol·licitant haurà de disposar de la signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat, per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n realitzarà l'entrega per registre d'entrada, en el termini més breu possible dins de l'establit.
La sol·licitud esmentada es presentarà signada per l'alcalde president amb el segell de la corporació, en el model que figura com a annex II de la present ordre i anirà acompanyada de la documentació següent:
A. Resolució d'alcaldia en què se sol·licite la subvenció.
El termini per a la presentació de les sol·licituds serà de 20 dies naturals, comptats des de l'endemà de la publicació de l'ordre de convocatòria en el Diari Oficial de la Comunitat Valenciana.
Si la sol·licitud no incloguera totes les dades exigides o faltara documentació, s'instarà a l'interessat perquè en el termini de 10 dies esmene aquests defectes, amb indicació que, si així no ho fera, se'l tindrà per desistit de la seua petició, d'acord amb el que disposa l'art. 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
A més de la informació i documentació ressenyada, la Direcció General de Seguretat i Protecció Ciutadana podrà demanar qualsevol altra relacionada amb el cos de policia local que considere necessària per a una millor valoració de la possible subvenció a concedir, petició a la qual el president de la corporació haurà d'atendre per a poder ser beneficiari de la subvenció esmentada.
2. Instrucció
L'òrgan competent per a l'ordenació i instrucció de l'expedient serà la Direcció General de Seguretat i Protecció Ciutadana.
Acabat el termini de sol·licitud, aquestes seran examinades per la comissió de valoració qui proposarà l'adjudicació a l'òrgan concedent.
Cas que el nombre de sol·licituds fóra major que el nombre de vehicles per a entregar s'aplicarà el que disposa la base tercera, penúltim paràgraf.
La resolució i la seua notificació als sol·licitants s'efectuaran en el termini de dos mesos des de la data de finalització del termini per a la presentació de sol·licituds, transcorregut el qual sense que haja recaigut una resolució expressa o presumpta, podran entendre's aquestes desestimades. La resolució, expressa o presumpta, posarà fi a la via administrativa, aplicant-se el requeriment a què fa referència l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
La resolució estimatòria especificarà l'adjudicació dels vehicles entregats i serà publicada en el DOCV, amb independència de la notificació personalitzada a cada ajuntament.
3. Comissió de valoració.
L'avaluació de les sol·licituds d'ajudes correspondrà a una comissió de valoració composta pels membres següents:
a) President: el/la director/a general de Seguretat i Protecció Ciutadana.
b) Vocals:
- La secretària general administrativa de la Conselleria de Governació o persona que delegue.
- El/la cap d'Àrea de Seguretat Pública i Formació o persona que delegue, qui exercirà les funcions de secretari de la comissió.
- El/la cap de Règim Jurídic del Servici d'Organització de la Seguretat Pública.
- Un/a tècnic de la Direcció General de Seguretat i Protecció Ciutadana.
La comissió se sotmetrà, quant al règim de funcionament, a allò que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Resolució
Vista la proposta de resolució formulada per la comissió de valoració, el conseller de Governació dictarà la resolució que hi escaiga.
5. Recursos
Contra les resolucions, expresses o presumptes dictades en el procediment de concessió de subvenció, que esgota la via administrativa, les entitats locals podran interposar el requeriment previst en l'article 44 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la posterior impugnació davant l'Ordre Jurisdiccional Contenciós Administratiu en la forma, terminis i condicions que aquesta determina.
Sisena. Obligacions dels beneficiaris
Els beneficiaris d'aquestes ajudes estaran subjectes a les obligacions derivades del contingut de les presents bases que a continuació s'especifiquen, de la resolució de concessió de les ajudes i, en general, de la normativa vigent que se li aplique. En tot cas són obligacions dels municipis beneficiaris les establides en l'article 14 de la Llei 38/2003, de 17 de novembre, General de Subvencions.
- Acceptar els vehicles adjudicats en les condicions que s'assenyalen en la present convocatòria.
- Sotmetre's a les actuacions de control financer (fiscalització) que corresponga a la Intervenció General, en relació amb les subvencions concedides.
- Comunicar a l'entitat concedent l'obtenció de subvencions o ajudes per a la mateixa finalitat, procedent de qualsevol altra administració o ens públic.
- Acceptar les normes fixades en aquesta convocatòria, així com aquelles que la Direcció General de Seguretat i Protecció Ciutadana establisca per al desplegament i seguiment.
Setena. Forma de fer efectiva l'ajuda
L'ajuda en espècie es farà efectiva a cada ajuntament beneficiari, per mitjà de l'entrega dels vehicles objecte de la base tercera de la present ordre, i la seua acceptació mitjançant la signatura de l'acta de recepció.
Vuitena. Justificació de l'ajuda
Per a la percepció de l'ajuda, els ajuntaments beneficiaris hauran de signar l'acta de recepció dels vehicles adjudicats, de conformitat amb el que disposa l'article 30.2, de la Llei 38/2003, General de Subvencions.
Novena. Incompatibilitat de les ajudes regulades en la present ordre
Les presents ajudes en espècie seran incompatibles amb qualsevol altra que puguen obtenir els ajuntaments sol·licitants per a l'adquisició de vehicles de les mateixes característiques.
Deu. Revisió d'expedients
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o part de la quantitat percebuda més els corresponents interessos de demora.
2. En els casos esmentats es procedirà a la incoació de l'oportú expedient que, amb audiència prèvia del municipi interessat, serà resolt pel conseller de Governació.
3. El falsejament o ocultació de dades i documents en allò que afecte substancialment la concessió i lliurament de fons públics, donarà lloc a responsabilitat en l'ordre jurisdiccional competent.
Onze. Legislació aplicable
En allò no previst en la present ordre, els beneficiaris se sotmetran al que estableix el text refós de la Llei de la Hisenda Pública de la Generalitat Valenciana, aprovat per Decret Legislatiu de 21 de juny de 1991, i a la Llei de Pressupostos de la Generalitat per a l'any 2010.
S'aplica com a supletòria la Llei 38/2003, de 27 de novembre, General de Subvencions, i el Reial Decret 887/2006, de 21 de juliol, pel qual s'aprova el reglament per al seu desplegament.
Dotze. Acceptació de les bases
La participació en la present convocatòria implica l'acceptació de les bases que la regulen.